**H O T Ă R Â R E A NR. 140**

**din 27 octombrie 2016**

**privind aprobarea propunerii atestării staţiunii turistice de interes local Băile Ocna Dej, Municipiul Dej, județul Cluj**

**Consiliul local al Municipiului Dej,** întrunit în ședința ordinară din data de 27 octombrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 22.983 din data de 21 octombrie 2016, al Biroului Programe Dezvoltare din cadrul Primăriei Municipiului Dej, prin care se propune spre aprobare **propunerii atestării staţiunii turistice de interes local Băile Ocna Dej, Municipiul Dej, județul Cluj,** proiect avizat favorabil în ședința de lucru a Comisiei economice din data de 26 octombrie 2016;

Ținând cont de prevederile Hotărârii Guvernului Nr. 28/2008 privind conţinutul-cadru

al studiului de fezabilitate cu completările şi modificările ulterioare;

Ghidul Solicitantului POR 2014/2020 - Axa prioritară 7 - Diversificarea economiilor locale prin dezvoltarea durabilă a turismului, Prioritatea de investiții 7.1 - Sprijinirea unei creșteri favorabile ocupării forței de muncă, prin dezvoltarea potențialului endogen ca parte a unei strategii teritoriale pentru anumite zone, care să includă reconversia regiunilor industriale aflate în declin, precum și sporirea accesibilității și dezvoltarea resurselor naturale și culturale specifice în cadrul Programului Operaţional Regional (POR) 2014-2020.

În baza art. 36, alin. (2), lit. b), lit. c) coroborat cu art. 36, alin. (6), lit. a), punctul 18, art. 45, alin. (3) din Legea Nr. 215/2001 privind administraţia publică locală, actualizată cu modificările și completările ulterioare;

**H O T Ă R Ă Ș T E :**

**Art. 1. Aprobă** propunerea atestării staţiunii turistice de interes local Băile Ocna Dej,

Municipiul Dej, județul Cluj.

**Art 2**. Prezenta hotărâre va fi înaintată Autorității Naţionale pentru Turism din cadrul Ministerului Economiei, Comerţului și Relaţiilor cu Mediul de Afaceri în vederea promovării proiectului de Hotărâre de Guvern.

**Art 3.** Cu ducerea la îndeplinire a prevederilor prezentei hotărâri se încredinţează Primarul Municipiului Dej, Biroului Programe Dezvoltare, Direcția Tehnică, Direcţia Economică şi Compartimentul Juridic din cadrul Primăriei Municipiului Dej.

**Preşedinte de şedinţă,**

**Lazăr Nicolae**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**